11-jarige verkrag om ma te strafŉ Man het glo sy 11-jarige stiefdogter ses aande na mekaar verkrag om haar ma, wat hy geglo het ontrou aan hom was, te straf. Pretoria News berig dat die stiefpa MIV-positief is. Die inligting het vorendag gekom tydens die stiefpa se appelaansoek in die hooggeregshof in Pretoria teen sy skuldigbevinding op ses aanklagte van verkragting en sy vonnis van lewenslange tronkstraf. Sy aansoek om sy vonnis te verminder is van die hand gewys. Die ma het vroeër getuig dat haar drie kinders saam in ŉ kamer geslaap het en dat sy hulle in hulle stiefpa se sorg gelaat het om ŉ begrafnis by te woon. Die 11-jarige meisie het haar ma van die verkragting vertel met haar terugkeer. Haar sewejarige suster, wat die verkragtings aanskou het, het dit bevestig. BRON: Pretoria News